Diari Oficial de la Generalitat Valenciana


Sumari del DOGV 973, del 30-12-1988 (1988/812813)

DECRET 199/1988, de 26 de desembre, del Consell de la Generalitat Valenciana, pel qual es regula el Pla Integral de Lluita contra el Cancer a la Comunitat Valenciana.
----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/12/26/199/dof/vci/html**

### Dades del document

Número de DOGV
:   973

Data del DOGV
:   30-12-1988

Secció del DOGV
:   DISPOSICIONS GENERALS

Número del document
:   1988/812813


Data del document
:   26-12-1988

Organisme emissor
:   Conselleria de Sanitat i Consum

Tipus de document
:   Decret

Correcció d'errades

Anàlisi jurídica

Decret 199/1988, de 26 de desembre, del Consell de la Generalitat Valenciana, pel qual es regula el Pla Integral de Lluita contra el Càncer a la Comunitat Valenciana.  
l'informe de l?OMS sobre la situació sanitària del món, de 1981, reconeix que el càncer és la segona causa global de mortalitat i subratlla la necessitat d'establir campanyes destinades al seu control.  
En aquest sentit, l?OMS publicà en 1985 les «Línies Generals per als Programes de Control del Càncer als països europeus», insistint en el seu caràcter integral, que han d'incloure tots els aspectes relacionats amb el càncer, i en el seu desplegament a nivell regional o subregional, amb una coordinació nacional i internacional.  
Les Comunitats Europees cataloguen el càncer com el primer problema sanitari d'Europa, que hi causa gairebé 650.000 morts a l'any i encarreguen a una Comissió d'experts l?elaboració del Programa «Europa contra el Càncer», publicat en febrer de 1987, que recollint les recomanacions de l?OMS i l'experiència internacional en relació amb el càncer, estableix una sèrie d'accions, a desplegar entre 1987 i 1989 pels països membres, en els camps de la prevenció, el diagnòstic precoç, l'assistència al malalt tumoral, la investigació bàsica i clínica, la informació sobre el càncer i la formació dels professionals.  
A la Comunitat Valenciana, en el marc del Decret 47/1988, de 12 d'abril, del Consell de la Generalitat Valenciana, pel qual s'aprovà el Pla de Programes Especials d'assistència Sanitària i Grups Assessors Tècnics, es creà un Grup Assessor Tècnic d'oncòlegs que han treballat entre gener i juliol de 1988 en l?elaboració d'un Programa Especial de Lluita contra el Càncer a la Comunitat Valenciana, i recollir les recomanacions de l?OMS i del Programa de les Comunitats Europees així com «l?Informe per a la planificació global de l?oncologia elaborat per una comissió d'experts de les Societats Oncològiques Espanyoles».  
Conscients de la necessitat d'abordar amb profunditat i amplitud el problema del càncer, causant del 21-22% de les morts a la Comunitat Valenciana, i seguint les recomanacions dels Organismes internacionals abans esmentats i les «Línies Generals per al Pla de Prevenció i Control del Càncer» del Ministeri de Sanitat i Consum, s'estableix un Pla Integral que tracte la problemàtica del càncer a la Comunitat Valenciana.  
En atenció d'aquests motius, a proposta del Conseller de Sanitat i Consum i amb la deliberació prèvia del Consell de la Generalitat Valenciana, en sessió del dia 26 de desembre de 1988,  
DECRETE:  
Article primer  
El Pla Integral de Lluita contra el Càncer a la Comunitat Valenciana s'ajustarà als objectius, el procediment d'elaboració i el desplegament que estableix aquest Decret.  
Article segon  
Els objectius del Pla seran:   
a) L'obtenció de dades objectives pròpies sobre la importància del problema que representa el càncer a la Comunitat Valenciana (morbilitat, mortalitat i prevalència) mitjançant la creació d'un Registre de Tumors.  
b) La reducció de la morbilitat o incidència del càncer, mitjançant el desplegament de les mesures de prevenció primària, per l'estudi i detecció dels agents cancerígens del nostre medi (tabac, factors alimentaris, carcinàgens laborals i ambientals, etc.) i l'establiment de les corresponents normes i disposicions per a la seua supressió o pal·liació.  
c) La reducció de la mortalitat per càncer incloent-hi, per una part, el desplegament coordinat de mesures de diagnòstic precoç, que permetran la detecció de la malaltia en una fase evolutiva amb majors possibilitats de guariment, i per altra, l'adequació i optimització de l'assistència oncològica d'acord amb les necessitats actuals, per tal d'assolir els nivells de guariment ja existents en altres països comunitaris.  
d) La millora de la qualitat de vida dels malalts tumorals, mitjançant adequades mesures de suport físic, psíquic i rehabilitació.  
e) La promoció i desplegament de la investigació sobre el càncer, tant en els aspectes bàsics com en els clínics, amb la participació coordinada de tots els Organismes que l'efectuen (Universitat, Servei Valencià de Salut, Fundacions, etc.).  
f) La formació adequada dels professionals en oncologia amb el desplegament i el patrocini de programes de formació contínua.  
g) La informació adequada de la població sobre aspectes de prevenció i diagnòstic precoç del càncer, amb la col·laboració de les Institucions educadores i dels mitjans de comunicació.  
h) La coordinació de tots els mitjans existents per a la lluita contra el càncer a la Comunitat Valenciana, així com contribuir a la coordinació amb els Plans d'altres Comunitats i de l?Estat Espanyol.  
Article tercer  
Un. Es crea la Comissió Directiva del Pla de Lluita contra el Càncer a la Comunitat Valenciana.  
Dos. La composició de la dita Comissió serà:  
a) President: El Conseller de Sanitat i Consum.  
b) Vocals:  
- El Director General d'Ensenyaments Universitàries i Investigació, de la Conselleria de Cultura, Educació i Ciència.  
- El Director General de Treball, de la Conselleria de Treball i Seguretat Social.  
- El Director General de Consum, de la Conselleria de Sanitat i Consum.  
- El Director General de Planificació de l'Assistència Sanitària, de la Conselleria de Sanitat i Consum.  
- El Director del Servei Valencià de Salut.  
- El Director General d'interior, de la Conselleria d'Administració Pública.  
- El Director General de Mitjans de Comunicació Social, de la Presidència de la Generalitat Valenciana.  
c) Secretari de la Comissió: el Coordinador del Grup Assessor Tècnic de la Lluita contra el Càncer, de la Direcció General de Planificació de l'Assistència Sanitària.  
Tres. Seran funcions de la Comissió Directiva:  
a) Establir les directrius d'elaboració del contingut del Pla, i aprovar-ne les mesures concretes d'actuació.  
b) Efectuar el control i el seguiment del desplegament i l'aplicació del Pla.  
c) Mantenir la necessària coordinació amb els Plans o Programes anàlegs d'altres Comunitats o amb el Pla Nacional.  
Les mesures i accions acordades per la Comissió Directiva s'aprovaran, si s'escau, mitjançant Ordre de la Conselleria  
de Sanitat i Consum, tret de quan excediran del seu àmbit, supòsit en el qual es trametran davant l?òrgan competent en termes de proposta.  
Article quart  
Un. Es crea la Comissió Tècnica del Pla de Lluita contra el Càncer a la Comunitat Valenciana, com a òrgan especialitzat d'assessorament i suport tècnic de la Comissió Directiva.  
Dos. La composició de l?esmentada Comissió Tècnica sera:  
a) President: el Coordinador del Grup Asessor Tècnic de la Lluita contra el Càncer a la Comunitat Valenciana.  
b) Membres:  
- Un representant de la Universitat.  
- El responsable del Registre de Tumors de la Comunitat Valenciana.  
- Un representant de l'Associació Espanyola contra el Càncer.  
- Un membre del Gabinet Tècnic de la Conselleria de Sanitat i Consum.  
- Un membre de la Comissió Tècnica de la Lluita Antitabàquica, prevista en l?Ordre de 20 de juny de 1988, de la Conselleria de Sanitat i Consum.  
- Tres especialistes en oncologia del Grup Assessor Tècnic de la Lluita contra el Càncer, a proposta del Director General de Planificació de l'Assistència Sanitària.  
Els membres de la Comissió Tècnica seran designats pel President de la Comissió Directiva a proposta, si s'escau, dels òrgans o Entitats afectats.  
Tres. Les funcions de la Comissió Tècnica seran les següents:  
a) Estudi de la documentació existent sobre el càncer a la Comunitat Valenciana.  
b) Disseny i elaboració del Pla, dins les pautes assenyalades per la Comissió Directiva.  
c) Seguiment i valoració periòdica del Pla, mitjançant informes anuals, i proposició dels canvis oportuns, d'acord amb les necessitats de cada moment.  
d) Assessorament, recomanacions i informes sobre problemes relacionats amb el càncer.  
e) Integrar els documents i informes elaborats pels Grups de Treball, per a llur elevació a la Comissió Directiva.  
Article cinquè  
La Comissió Tècnica comptarà amb diferents Grups de Treball dedicats als diversos aspectes de la lluita contra el càncer, tant en l?àrea de la prevenció com de l'assistència, d'informació, investigació i d'altres.  
Els esmentats Grups de Treball seran constituïts per la Comissió Directiva i tindran com a funció primordial articular tècnicament els objectius del Pla, i elevar els resultats dels seus treballs a la Comissió Tècnica.  
Els Grups de Treball seran integrats per professionals i tècnics d'experiència tant de l'Administració com d'institucions, Societats o Entitats relacionades amb la matèria.  
Article sisè  
La Comissió Directiva del Pla de Lluita contra el Càncer a la Comunitat Valenciana es reunirà com a mínim dues vegades a l'any i sempre que siga citada pel seu President.  
DISPOSICIONS FINALS  
Primera El Conseller de Sanitat i Consum queda facultat per dictar les normes i adoptar les mesures que puguen caldre per a l'aplicació i el desplegament del que preveu aquest Decret.  
Segona  
Aquest Decret entrarà en vigor l?endemà de la publicació al Diari Oficial de la Generalitat Valenciana.  
València, 26 de desembre de 1988.  
El President de la Generalitat,   
JOAN LERMA I BLASCO  
El Conseller de Sanitat i Consum,   
JOAQUIN COLOMER SALA


Còpia Permalink ELI